b'\n_START_ARTICLE_\nPro Milone\n_START_PARAGRAPH_\nPro Tito Annio Milone ad iudicem oratio, poznatiji pod skra\xc4\x87enim imenom Pro Milone (doslovno: "Za Milijun") je govor koga je znameniti rimski pravnik i orator Marko Tulije Ciceron sastavio godine 52. pr. Kr. kao branitelj na su\xc4\x91enju politi\xc4\x8daru Titu Aniju Milonu, optu\xc5\xbeenom za ubojstvo popularskog vo\xc4\x91e i svog politi\xc4\x8dkog suparnika Publija Klodija Pulhera._NEWLINE_Iako se Pro Milone smatra jednim od najpoznatijih anti\xc4\x8dkih govora i remek-djelom govorni\xc4\x8dke vje\xc5\xa1tine, u vrijeme samog su\xc4\x91enja ga se Ciceron, suo\xc4\x8den s atmosferom nasilja i prijetnjama prista\xc5\xa1a ubijenog Klodija, jednostavno nije usudio izgovoriti ga u danas poznatom obliku. Kao rezultat toga je Milon progla\xc5\xa1en krivim i prognan u Masiliju. Tek kada se ne\xc5\xa1to kasnije politi\xc4\x8dka situacija u Rimu smirila, Ciceron je svoj govor u originalnom obliku pokazao prijateljima, uklju\xc4\x8duju\xc4\x87i i samog Milona koji je pismom odgovorio kako mu je "drago \xc5\xa1to nije izgovoren na su\xc4\x91enju, jer sada ne bi u\xc5\xbeivao u masilijskom vinu"._NEWLINE_Ciceron u svom govoru nije dr\xc5\xbeao spornim da je Klodije ubijen od Milona, ali je incident nastojao prikazati kao legitimni \xc4\x8din samoobrane. Govor se tako\xc4\x91er smatra va\xc5\xbenim kao primjer uvo\xc4\x91enja pravne doktrine Inter arma enim silent leges (Kada govori oru\xc5\xbeje, zakoni \xc5\xa1ute), odnosno prema kojoj se u ekstremnim situacijama kao \xc5\xa1to su rat ili prijetnja po vlastiti fizi\xc4\x8dki integritet pojedinac i dr\xc5\xbeava ne smiju smatrati vezanim mirnodopskim zakonima.'